User:Gustjik/sandbox

Biedrība „Latvijas Jauno zemnieku klubs” (JZK) ir 1991. gada 4.aprīlī dibināta brīvprātīga jauniešu sabiedriska nevalstiska organizācija, kurā apvienojas jaunie lauksaimnieki, viņu ģimenes locekļi, lauku jaunatne un interesenti no 16 gadu vecuma, kuriem rūp lauku reģionu attīstība.

Mērķi
Veicināt uzņēmējdarbības un lauksaimniecības nozaru attīstību, aizstāvēt un pārstāvēt Latvijas jauno zemnieku intereses, gūt zināšanas profesionālās un neformālās izglītības jomā, veidot motivētu un pašapzinīgu jauno paaudzi, veicināt informācijas apriti jauniešu vidū, popularizēt aktīvu un veselīgu dzīvesveidu, veicināt jauniešu iniciatīvu un līdzdalību lēmumu pieņemšanā.

Organizācijas struktūra
Organizācijas augstākā pārvaldes institūcija ir kopsapulce, kas pulcējas ne retāk, kā reizi gadā. Kopsapulces starplaikos pārvaldi veic valde septiņu cilvēku sastāvā. Lēmējvara ir nošķirta no izpildvaras. Organizācijas ikdienas darbību un valdes lēmumu izpildi nodrošina valdes ievēlēts izpilddirektors. Organizācijas virzošais spēks ir organizācijas vadības komanda un brīvprātīgie organizācijas aktīvisti.

Aktivitātes
Jauniešu saliedēšanās semināri; Pavasara talkas, sadarbībā ar mazpulkiem; Pieredzes apmaiņas braucieni uz dažādu Latvijas reģionu saimniecībām; Semināru cikls „Apciemo skolu’’; Laivu braucieni, kopīga atpūta un Latvijas teritorijas izzināšana; Vasaras nometnes bērniem un jauniešiem „Lauki - manas mājas!”